NETFLIXOVA SERIJA
Zanima vas komu ćemo ovaj tjedan pomoći?
-Da. -Zove se dr. Jereka Thomas.
-Doktorica? -Doktorica!
Doktorica, ljudi!
Izvolite ući. Ne bojte se.
Ona je suosnivačica medicinske škole
Teksaški institut za pomoćno osoblje u zdravstvu
te vodi ambulantu za testiranje na COVID i cijepljenje u istočnom Austinu.
-Prva crta obrane! -Mrak!
Kužite me?
-Kompliciran naziv! -Je l' da!
-Štiti klince. -Volimo je.
Kad on cijepi, ovako je zabije!
„Au! Zaboga!“
Ovo je bila luda godina.
Otvorili smo ambulantu i školu.
Počeli smo raditi i odonda nismo stali.
Škola je osobito namijenjena tamnoputim učenicima
te učenicima koji žive ispod praga siromaštva.
Morala je biti povoljna.
Nisam htjela da završe školu
s dugovima na nivou godišnje zarade.
Tako nikad neće dospjeti u srednju klasu.
Volim to što radim ponajviše zato što obrazujem ljude
koji su rasli u istim okolnostima kao ja.
Vidjevši kako je COVID-19 pokosio crnačke i latinoameričke zajednice,
borila se da otvori centar za testiranje
te je ishodila dovoljno poticaja da otvori ambulantu usred pandemije.
Uvijek sam bila vrlo ambiciozna.
Silno sam marljiva.
Marljivost iznad svega!
Dr. Jereka nema samo tu sjajnu školu i ambulantu,
nego je i deset godina u braku.
Slatko.
Nominirali su je Ben i njezin poslovni suradnik Todd Hamilton.
Jereka je vrlo strastvena osoba.
Silno utječe na mene, nadahnjuje me da bolje iskoristim život.
Jereki se najviše divim zbog njezine ustrajnosti.
Kad nešto želi, to i dobije.
Našli smo još jednu dotaciju. U zadnji čas.
O, super!
Kvragu.
Mobitel joj non-stop zvoni.
Dobro.
Potičem je da nađe vremena samo za nas, ali…
Zvuči dobro. U redu.
Teško je.
Bok, dušo.
Hej.
Budući da ima puno posla, Jereka rijetko stigne kuhati za obitelj
i često kupi brzo pripremljenu hranu.
Ja sam medicinarka. Rado jedem zdravu hranu.
Ali mora biti ukusna.
Ja sam Južnjakinja.
Znam kuhati, rasturam u kuhinji.
Ali žrtvujem kuhanje
kako bih provodila više vremena sa sinom.
Što si radio? Je li bilo dobro s gđicom Vaughn?
Nisam se tukao, nisam vikao i nisam odgovarao.
Lijepo!
Carter je uragan, slatkica,
stres… Sve to u jednome.
I najbolji uragan koji sam doživjela.
Halo?
Da, moći ću.
Silno joj je stalo do svih drugih,
ali problem je u tome što u sve ulaže 110 % energije
i ne vodi baš računa o sebi.
Volio bih da Jereka shvati da ne mora ona baš sve raditi.
Neka se malo osloni na ljude koje je obrazovala.
Smatram da sam stvorena za ovo.
Ali pati li moja obitelj zbog toga? Jesam li preambiciozna?
Unatoč svem uspjehu
Jereka smatra da mora raditi više nauštrb same sebe
te živi u strahu da će podbaciti i iznevjeriti potrebite.
Pomozimo Jereki da sama sebe izliječi.
Da!
DAN 1.
MORAMO SE VIŠE TRUDITI DA NE ZABORAVLJAMO NA SEBE.
-Hej! -Stigli smo.
Besplatno testiranje na COVID! To se traži! Bravo!
Spremni?
Idemo.
Izvolite.
-Zaboga! -Kako ste, ljudi?
Rekao sam ti da će doći!
Rado bismo upoznali dr. Jereku.
Svakako. Dođite sa mnom.
-Arterija ide ovuda… -Gle!
Isuse Bože!
Rekao sam ti da će doći!
Kako ste, dr. Jereka?
-Drago mi je. -Presretni smo!
Isuse!
-Predivni ste. -Prekrasni!
-Cijepljeni smo. -Zagrlimo se.
-Drago mi je! -I meni.
Uvijek ste pomagali društvu?
Tata je imao rak pluća kad sam imala 16 g. Doživjela sam mnogo nepravdi.
Mogla sam nabrojiti na prste koliko ljudi poput mene radi u zdravstvu.
Zato sam odlučila posvetiti život tomu.
Strašno mi je važno
da tamnoputi ljudi vide da se tamnoputi ljudi brinu za njih.
-Da. -Da.
Amen.
-Kakva je ovo soba? -Soba za odmor.
Mislili smo da je ovo ured.
-Nije. -Osjećam se opušteno ovdje.
-Osjećam se vrlo… -Da?
-Da. -Soba za odmor u ambulanti je otužna.
Nije osobito udobna.
U sobi za odmor nema ničega što ikoga odmara.
Ovo je dvorište?
Da, ali ne rabimo ga.
Sklepali smo sve u dva tjedna.
-Svaka čast. -Zato soba tako izgleda.
Ma odlična je!
Potrošili smo puno novca na pacijente i na testiranje,
na zaštitu zaposlenika i slično.
Pomažete zajednici.
-Da. -Pa to ima smisla.
Da. U redu, idemo.
Da!
-Bok, ljudi! -Hvala.
-Ovaj? -Da. Sjednite sprijeda.
Idemo.
Upadaj!
Moja kuća.
Vaš je kaktus žrtva mećave!
-Ali ipak se oporavio. -Trudi se.
Preživio je! Kao da je iz Destiny's Child!
-Bok, dušo. -Zdravo.
Bok.
Bok, Bene. Drago mi je.
-Bok, dušo. -Bok, mili.
-Drago mi je. -Imate krasan dom.
Carteru, imaš prekrasnu kosu.
Želim impresionirati Cartera. Carteru!
-Da? -Ne!
Bravo, Johnny.
Je li bilo lijepo?
Još jedanput.
To!
Jasno mi je.
Nisam oličenje sportašice.
Idemo razgledati kuću!
HRANA I VINO
Relativno je dobro organizirano.
Ovo me zabrinjava.
Klečim na tvrdom podu! Prestar sam!
DIZAJN
Kako se nosi ovakav šešir?
Prekrasno! Divan si.
-Ali ništa ne vidiš. -Tri sestre!
Da!
Što…
Meso u vrećici, mila.
O, to je kobasica!
Čini se da Jereka voli biti smjela, voli ostaviti dojam.
Zapamtite, djeco.
MODA
Ako vidite lažne dijamante na odjeći,
spustite je i bježite.
Međutim, odjeća u njezinu ormaru je pomalo…
A sad…
Ne, ne bojte se.
Ovo je vaš prostor, ne moj.
Ja se trebam bojati.
Što se ovdje događa?
Ovo je na podu bio projekt.
Pokušavam izbaciti stvari u koje više ne stanem.
-Dobro. -Nisam završila.
Očekivao bih da vaša mama nosi nešto ovakvo, ne vi.
-Mama mi je to dala. -Tako i izgleda.
Dobro. Neke me stvari ispunjavaju nadom.
Neke su korak u dobrom smjeru.
Ali što vi mislite o svojoj odjeći?
Većinu kupujem preko interneta.
Ne idem u dućane.
-Zašto? -Jer sam malo… bujna ovdje.
Cice su vam sitne. Nisam ih ni primijetio.
Ma fantastično.
-Ti si jedini na planetu. -Koje su veličine?
Velike su. Recimo to tako.
I teško mi je naći odjeću koja mi se sviđa
jer većina odjeće u dućanima
za žene s velikim grudima
izgleda starinski, kao za starice.
Znam to.
U čemu se osjećate seksi?
Ne znam imam li je još.
Nosila sam je kad smo bili u vezi, davno.
Niste li zajedno već 15-20 godina?
Čuvam je otkad smo ušli u vezu.
Zašto ste je nominirali?
Toliko radi da vjerojatno ne shvaća
koliko je već postigla i koliko je uspješna.
KULTURA
Žalosti me što to ne shvaća.
Da.
Što priželjkujete za svoju ženu na kraju tjedna?
Želim da usvoji bolje tehnike za podnošenje stresa
i da bude bolja prema sebi.
Želio bih da to nauči u ovom projektu.
Mislim da možemo postići sve što želite.
-To je dobro. Drago mi je. -Mislim da možemo.
T-Rex.
-T-Rex. -Mrak!
Hoćeš je odvesti dok ja spremam?
-Ali to je… -Strašno daleko.
-Trebaš li pića ili hrane za put? -Daš mi vode?
Da! Dat ću ti i klope za put dovde.
Sad ćemo se uputiti ovamo.
DOTJERIVANJE
-Skroz s druge strane praga. -Preko praga.
Ovdje se događa čarolija. Što volite?
Što volite raditi ujutro?
Ne volim se šminkati.
Ali dugo pokrivam kosu vlasuljom.
Kad sam imala 24 g., počela mi je ispadati kosa.
-Dobro. -Pa stalno nosim ovo.
No sve sam starija, u Teksasu je vruće…
Ovo je ljeto opako.
-Već mi je dosta. -Da.
Smeta li vam da vidim vašu kosu?
Ne smeta vam, kraljice.
-Čuj… -Smijem prići? Dotaknuti?
-Da. -Dobro.
Nije uopće loša.
Nije prekratka, kraljice.
Sprijeda je rijetka.
Ali nije uopće strašno!
Imate prekrasnu kosu.
Ne dotjerujem je otkad se Carter rodio.
Ispada zbog raznih razloga.
Katkad je kriva genetika,
ali ako svaki dan nosite vlasulju,
ona vam nateže kosu i stvara trenje.
Na poslu se ne osjećam ugodno s prirodnom kosom.
-Ovo… Smijem te dirati? -Da, jasno.
-Društvo voli ovo. Ne voli ovo. -Da.
To je tipično za crnačku kulturu i crnkinje.
Kad sam ja bila mlada,
sve su žene u obitelji nosile vlasulju ili ekstenzije da sakriju kosu.
Zaista se pokušavam riješiti…
-Eurocentrizma? -Nesigurnosti.
Crnkinje proživljavaju puno toga što ja nikad neću moći shvatiti.
Ali želim joj pomoći da se osjeća prelijepo.
Jereka iz dana u dan pomaže svojoj zajednici.
Zaslužuje biti samopouzdana.
-Zagrlite me. Volim vas. -Hvala.
Želite li…
-Stavit ću je. -Dobro.
Opako!
Što radite s ovim slatkim crvenim narančama?
Narežem ih i stavim u pivo.
Mislio sam da ih dodate u preljev za salatu.
-A stavljate ih u pivo. -Da.
-Ubijate se pomažući ljudima… -Petkom uvečer.
Pa smijete popiti pivo sa slatkom narančom.
-Ne osuđujem vas. -Hvala.
Kako izgleda večera preko tjedna?
-Obično preko tjedna jedemo vani. -A, tako.
-Brza prehrana? -Da.
-Kužim. Dobro.
Teško mi je jesti zdravo
jer ne stignem kuhati,
a i ne volim da je hrana lošeg okusa.
Odrasla sam pod utjecajem Louisiane.
Ako nije ljuto, ne jedem.
Da vidimo. Gdje su? Ljuti začini.
Da.
To je iz Louisiane.
Klasik. Znam za to.
-Začini Mr. Creole. -Dobro.
Želim okus u hrani.
-Ovaj tjedan neće biti bljutave hrane. -Ni govora.
Neću to jesti.
Ne sumnjam da nećete.
-Ovdje uzgajate začinsko bilje? -Tako je.
-Ondje povrće. -Buče i krastavce.
Dobro. Zar su na aparatima?
Iskreno, jesu.
-Jer ih ne mogu održati na životu. -Dobro.
Silno me frustrira
to što ih moram neprestano zalijevati.
Ali jednostavno nemam vremena.
Otkud vam povrtnjak?
Moja je baka živjela na farmi.
Od nje sam to naslijedila. Ona me puno toga naučila.
Imali smo breskvu u vrtu.
Ljeti bi baka molila brata i mene da ih naberemo.
Išli bismo susjedima i dijelili breskve.
-Mala s breskvama. -Pitali smo je zašto dijeli sve breskve.
Rekla je: „Morate davati više nego što primate.“
Poklopac je crn.
Znaš li čemu služe rupice?
Kad sipaš začin,
tako izlazi pomalo, a ne ispadne sve.
Karamo.
Hej.
Zabavite se.
-Ja idem dizajnirati. -Dobro.
-Ovo su moji ljudi. -I moji.
-Naši. -Dobro.
-Naši su, neću lagati. -Dobro.
Čujte, ovaj par ovdje…
-Oni su pravi primjer požrtvovnosti. -Da.
I dok su bili na vlasti, nalazili su vremena za obitelj i druženje.
Ja sam kao bivša prva dama.
Samo kažem.
Drago mi je što imate ovo jer mi pomaže da shvatim
tko ste i što vam je važno.
Pomažete svijetu i, kao crnac, silno sam vam zahvalan.
Ali kako ste postali osoba koja neprestano misli u sebi:
„Moram još raditi, moram još raditi“?
Mislim da sam naslijedila požrtvovnost od tate.
Mama se brinula za kuću,
ali tata je bio jako požrtvovan
u zajednici, pomagao je društvu.
-To je on? -Da.
Još jedino tu tatinu fotografiju imam.
Čuvam je kao oko u glavi jer mi je jedino ta ostala.
Držim te podsjetnike oko sebe.
Ja savršeno znam tko sam kao obrazovana crnkinja u ovom svijetu.
I znam što želim raditi s darovima koji su mi dani.
Da. To su darovi.
Apsolutno.
Manje od 1 % crnkinja u SAD-u ima doktorat.
Osjećam se povlašteno zbog te titule.
-Zato ne želim podbaciti. -Da.
Ne želite podbaciti i to vas zabrinjava,
ali ne znam jeste li svjesni svog uspjeha.
Svjesni ste velikih uspjeha.
No što se tiče malenih uspjeha…
Mislim da vam tu treba pomoć.
-Pomoći ću vam, vjerujte. -Dobro.
-Možete mi vjerovati.
I Baracku Obami.
-Hej. -Pozdrav.
-Bok. -Gle ljepoticu!
Ovog ste tjedna važni vi.
Pokazat ćemo vam tehnike kojima ćete si olakšati breme.
-Želite li vi to? -Da, to joj je potrebno.
U redu, doktorice, vrijeme je za hitnu… uživanciju.
Da!
SJEDIŠTE FAMOZNE PETORKE AUSTIN, TEKSAS
Dr. Jereka očito nije dokona osoba.
Ako kani raditi od kuće, dom joj mora biti spokojan.
Ne bi joj odgovaralo
da učinim nešto samo za nju i obitelj.
Htjela bi i da učinim nešto za ambulantu i zaposlenike,
za učenike i ljude koje toliko voli.
Misli da mora izgledati na određen način da bi je ozbiljno shvaćali,
no ne mora se podvrgavati eurocentričkim idealima ljepote.
Želi odati počast svojoj prirodnoj kosi i to mi se sviđa.
Moj je cilj da ona shvati
da ima prelijepo tijelo
i da joj pronađem odjeću koja će joj olakšati život
i u kojoj se osjeća predivno!
Želim pokazati Jereki da može pripremiti nešto u skladu s južnjačkim korijenima,
a da ne mora kuhati cijeli dan.
Mislim da ona ne shvaća koliko je cijene
i koliko je postigla.
Todde, ovdje Karamo.
Trebam pomoć. Želim napraviti nešto posebno za Jereku.
Ali čak i kad imaš puno posla,
moraš usporiti i shvatiti što si sve postigao.
DAN 2.
BRIGA ZA SEBE NIJE SAMOŽIVOST, NUŽNA JE ZA OPSTANAK…
Dobro došli u naš skromni dom.
Doveo sam Jereku ovamo
jer nema puno trgovina odjećom za krupnije žene.
Nisam htio pristati na kompromis samo zato što nije mršava.
Rekli ste da vas u odabiru odjeće neke stvari sputavaju.
-Ove. -Te dvije.
Ove dvije velike stvari.
Nabavili smo nešto iz trgovine ELOQUII,
koja je specijalizirana za veće brojeve,
ali sviđa mi se to što su jednako šik kao bilo koji drugi brend.
-Isprobajte najprije ovo. -Dobro.
Jereka ima prekrasnu figuru,
ali ne osjeća se seksi i privlačno.
Želim joj vratiti seksepil u život.
Želim vam dati zlatne cipke.
Baš sam te gledala kad sam ušla.
Želim da isproba stvari koje inače ne bi nosila.
-Jereka? -Da?
-Otvorit ću vrata. Može? -Da.
Prekrasno!
Pogledajte se u ogledalu.
Boja mi se jako sviđa.
Proporcije?
Da, izgledaju puno bolje.
I osjećam se puno bolje.
I vidi vam se struk.
Da, lijepo ga je vidjeti. Dugo ga nisam vidjela.
Osjećate li se kao da vidite staru sebe?
Da. Malo sam teža, ali to sam stara ja.
Ne smeta mi višak kilograma ako ovako dobro izgleda.
Mogu dobro izgledati.
E, sad…
Jeste li ovo dulje odijevali nego drugu odjeću?
-Ne. -Možete li onda početi nositi ovo?
-Da. -Sjajno.
Primjećujem da ne čujem vaš mobitel.
Možete li ga uzeti?
Htio bih da nazovete na posao i uključite zvučnik.
-Pitajte kakvo je stanje. -Dobro.
Zanima me mogu li oni bez vas.
Hej, slušaj…
Nazvat ću svoju pomoćnicu Susie.
-Super. -Halo?
Bok. Ovdje Tan France.
Bok.
Kako je danas u ambulanti? Je li se strop urušio?
Zasad nije.
Možete li nekoliko sati bez Jereke?
Da. Fali nam, ali snalazimo se.
Hvala puno, Susie. Hvala na svem trudu.
-I… -Da?
Ako nešto zatrebaš, ne zovi Jereku.
Dogovoreno.
Dobro, bok.
Izgradila je sjajnu zajednicu,
ali to jedino ima smisla
ako delegiramo dužnosti drugima,
da nam pomažu i uskoče umjesto nas kad ne možemo sami doći.
Sviđaju vam se cipele?
Da.
Sviđa nam se i prorez u suknji.
Imate lijepe noge.
-Da. -Pa onda ih pokažite.
Htio sam vam ponuditi nešto između,
nešto što nije prenapadno za posao,
ali, kad uvečer izađete s curama, možete skinuti sako
i bit će vam malo ugodnije.
Hvala.
Ova majica ima zgodne rukave.
Što mislite?
Sviđa mi se ovaj look. Zbilja.
-Osjećate li se seksi? -Aha.
-Da. -Fino.
Pokazat ću vam.
Kad spustite jedan kuk,
više ne govorite: „Doma sam, dragi“, već: „Doma sam, dragi!“
Jednostavno je, samo jedan pokret.
-Dođi, Neon. -I pokazujete obline.
Evo nas.
Mislim da čujem Antonija. Želim da vidi kako dobro izgledate.
Možete li opet obući ovo za njega?
-Ne, idem ovako. -Želite pokazati… Super.
Dođite sa mnom.
Zdravo.
-Mrak! -Da!
Kako se osjećate u tome? Odlične cipele!
Smijem li reći da izgledate seksi?
-Je li to u redu? -Ajme meni.
Pokazujete drugo lice!
-Da. -Sviđa mi se.
Ali imamo problem.
Idete s Antonijem u kuhinju. Hoćete li se presvući?
-Hoću. -Pa dođite.
-Može. -Dobro?
-Dobro. -Hvala.
Što ćete kuhati?
Pripremit ćemo zdraviju verziju nečega što ona voli,
s hrpom začina.
Zaslužuje voditi računa o sebi.
Sitne prilagodbe s vremenom mogu znatno promijeniti život.
Ovo je naša kuhinja.
Ajme!
Kolike divote!
Je l' da! Teško je naći ovo u Austinu.
Morao sam otići k vama. Ovo je vaše.
-To je iz moje kuće? -To je vaše.
Molim vas da operete ruke.
-I počet ćemo. -Dobro.
Kad ste posljednji put kuhali?
Ono povrće i svinjetina, koje si vidio u hladnjaku…
-To sam ja skuhala. -Onda kuhate.
Kažem ti da sam Južnjakinja i da znam kuhati.
Znam, ali ste i zauzeti do bola.
Zaista sam čuo kad ste mi govorili koliko vremena imate
da nešto pripremite preko tjedna.
Južnjačka kuhinja, kao i poljska, zahtijeva puno vremena.
Dugo se priprema.
Morate sjediti i čekati da sve omekša.
Da.
Za ovaj obiteljski obrok treba vam 15-20 minuta.
Ovo odlično izgleda.
-Veseli li vas ovo? -Da.
Jednostavno ćemo pirjati vaše omiljene sastojke,
ali na malo zdraviji način.
-Dobro. -Dobro.
Imamo dimljenu kobasicu.
Narezat ćete je na tanke kriške.
Sve će ići u jednu tavu.
Fino. Ne moram prati hrpu posuđa.
Ni ja to ne volim.
Volim kad je jednostavno.
Stavit ću malo maslaca i maslinova ulja.
Maslac stavljam jer… Pardon, govorim stvari koje već znate.
U redu je.
Učitelj uvijek mora i učiti.
Da!
Jereka zaista zna kuhati.
Razumije se u dobru hranu, zna što voli.
Želim rabiti sastojke koji su joj poznati.
Samo ću joj pokazati kako da ih drukčije rabi.
Nisam stručnjakinja za rezanje paprika.
Smijem vam pokazati?
Da, molim te.
Veseli me mogućnost da vas nešto naučim jer ste majstorica.
Ja je volim postaviti uspravno
i rezati kao da skidam koru s naranče.
Tako sve sjemenke…
Sjemenke ostanu netaknute, ne raspu se.
Nadajmo se. Točno.
-Vi ste kuhali s roditeljima? -S bakom.
Koje vam je bilo omiljeno bakino jelo?
Volovski rep s mahunama i…
Ona je to zvala i'ski krumpir.
-I'ski? -Irski.
-A, irski! -Zvala ga je i'ski.
Nabavila bi svježe mahune i mi bismo ih očistili.
Carter već može to raditi.
-Može. -Zar ne?
Da, može.
Važno je da stekne uspomene koje vi imate.
Voljela bih to.
Je li to izvedivo?
Ako mogu ovako kuhati, svakako.
Naravno, ima više posla nego da odete po hamburgere.
A opet, možete doći kući i održavati sjajnu tradiciju s Carterom.
Samo ubacite sastojke u tavu.
Moram naći vremena
da se jednako posvetim ovomu
kao i drugim aspektima svog života.
Da.
Izazov je pokušati reći nekomu tko se bavi tako važnim radom
da treba naći vremena za sebe.
Ali bude li stvarala kulinarske uspomene sa sinom
i poticala ga da iskušava nove stvari, to će biti neprocjenjivo.
Kozice su na sobnoj temperaturi.
Ja ih volim unaprijed začiniti.
Prepustit ću to vama.
Da vidim koliko vi stavljate.
Pokažite mi.
-Nije previše. -Dobro.
Kajenska paprika.
Savršeno.
Stavit ćemo ih u maleno gnijezdo.
Možete ih okrenuti na drugu stranu.
Predivno.
Sad ćete uzeti kobasicu i ubaciti je.
-Dobro. -I na kraju dodajem limun.
Sad samo sastružite zapržene komadiće s dna tave.
Lagano ću posoliti. I gotovo je.
-Jako dobro izgleda! -Zar ne?
Kušat ću malo.
Vrlo je ukusno.
Za mene je ovo zdrava prehrana.
Bolje je od većine brzo pripremljene hrane.
Počinjem razmišljati o tome što mi je zaista bitno.
Moram reći da dobro kuham.
Istina je, zbilja dobro kuhate.
Istina je.
DAN 3.
DOBRI SU VOĐE UVIJEK SPREMNI, NO NISU UVIJEK U PRVIM REDOVIMA.
-Idemo po biljke? -Da!
Da? Sviđa mi se tvoj zanos.
Preslatko.
Jerekinu je vrtu potrebna njega.
Doveo sam Jereku i Cartera u vrtni centar
jer je želim naučiti neke stvari koje će joj olakšati vrtlarenje,
tako da je smiruje, a ne da joj bude tlaka.
Biljke su različite.
Neke biljke privlače kolibriće.
Neke biljke privlače leptire.
Kad zasadite cvijeće u povrtnjak,
to pomaže pri oprašivanju
jer cvijeće privlači pčele.
-Pčele više oprašuju cvijeće. -Da.
-Faco! Voliš vrtlariti s mamom? -Da.
Sigurno i mama s tobom.
-Da. -Da?
Spomenuli ste da ste se s bakom najviše bavili breskvom.
Postoji li nešto što bismo mogli posaditi,
što bismo mogli naučiti ovog momčića?
-Da. -„Da!“
Da?
Vjerojatno rajčice, ali s njima je lako.
Rastu posvuda pa…
U redu je da neke stvari budu lake.
Vi ste baš…
-Da, volim izazove. -Da!
-Volim izazove. -Ne mora sve biti izazov.
-Rajčice su jednostavne. -Da.
Malo si popustite.
Pokušavam naučiti nešto novo pa pokušavam smisliti nešto.
Voda u Teksasu…
Toliko je vruće da, kad imate nadzemni sustav natapanja,
vrećice ili čak prskalice, voda više isparava.
Da.
Ako imate cijevi, možete ih staviti ispod površine
i uključiti ih jedanput na dan ili namjestiti timer.
Polako će zalijevati biljke.
Ako i zaboravite koji dan, neće vam sve uvenuti.
Trenutačno vam vrt izgleda kao operacijska dvorana.
Istina.
Što je zgodno za Noć vještica,
ali možda ne za svaki dan.
Možda katkad ne shvaćate
da u spokojnom okruženju možete postići više.
Uzeo si? To je dovoljno. Još jedna.
Želim da Jereka shvati da se, ako se ne brineš za sebe,
ne možeš brinuti ni za sve druge.
Spreman? Držiš kolica? Tako.
A mama će dopustiti da netko drugi nešto radi.
-Bravo. Ona uči. -Eto.
Reći ću nešto. Iskazali ste se i pomogli svojoj zajednici.
Niste samo otvorili školu nego i ambulantu i govorite:
„Afroamerikanci i Latinoamerikanci,
znam da me trebate, pomoći ću vam.“
Trebaju vam odati priznanje. I vi sami sebi.
Odajem si priznanje kad legnem i napokon zaspim.
Tada si odajem priznanje.
Samo da znate…
Ako me netko pozove na proslavu
i svi spavamo, to nije proslava.
Danas vodim Jereku u njezinu školu.
Da bi shvatila koliko utječe na ljude, mora se vratiti na početak.
Sigurno se pitate zašto sam vas doveo na posao.
-Da. -U školu koju ste vi otvorili.
Želim vam pružiti priliku
da zaista shvatite kakva ste svjetlost u ovom svijetu.
Zato vas želim dovesti u svoju školu.
-Karamov kolegij. -Tako je!
Održat ću predavanje.
Gledajte pozorno.
Dr. J., želimo vam zahvaliti što nam omogućujete da se dalje obrazujemo
i uđemo u zdravstvo.
Rad s vama neopisivo je iskustvo.
Ovdje Andy Brown, sudac okruga Travis.
Vi ste junakinja kakvu je naša zajednica trebala.
Sućutna je, ima veliko srce, sjajna je mentorica.
Jedno je kada ti je šef šef,
ali drugo kada ti je šef
osoba u čijem društvu istinski uživaš.
Hvala.
Tvoj mi je nećak rekao: „Mama, želim u zdravstvo kao teta.
Želim mijenjati živote kao teta.“
Naše prijateljstvo…
Sjedila sam pokraj ceste nakon što me udario pijan vozač
i naravno da sam nazvala tebe.
Došla si u tren oka
da ne bih bila sama. Ti si takva osoba.
Sagledaj malo sve što si postigla
jer je nevjerojatno.
-Bila sam vam jedna od prvih učenica. -Marcella!
Nismo se vidjele devet godina.
Bili ste strogi prema meni.
Željela sam odustati, no niste mi dali.
Vjerovali ste u mene i kad nisam sama vjerovala u sebe.
-Marcella! -Ispunili ste me samopouzdanjem.
I još nešto.
Moja najstarija kći Dawn maturirat će ove godine.
Ići će na višu medicinsku školu
jer ja radim u zdravstvu.
To je divno.
Kako se osjećate kad čujete ove riječi?
Kao prvo, ne znam kako si našao Marcellu.
Marcella mi je bila prva učenica.
Da, čuo sam.
Ne mogu to opisati.
Ona nije svjesna kako je utjecala na mene.
Zbog nje sam nastavila to raditi.
Da.
Ona se bavi time zbog mene.
I što shvaćate?
Učinak mojeg rada
seže puno dalje nego što sam mislila.
Sada to shvaćam. Sad vidim.
Nevjerojatno mi je kako sam daleko dospjela.
Rekli ste da si odajete priznanje spavanjem.
Ne zaslužujete prespavati svoju proslavu.
Želim da si kažete: „Odat ću si priznanje.“
Pogledajte ljude na koje ste utjecali i shvatite:
„Ja sam faca.“
Hvala najljepša.
Jako sam zahvalna.
Hvala.
Bok.
Jarede, odlično izgleda!
Hvala.
Jereka ulaže jako puno vremena u pomaganje svima drugima
pa joj želim dotjerati ovaj vrt,
ali i sobu za odmor
te vanjski prostor za zaposlenike i učenike.
Tako će se moći zaista opustiti ondje dok pomažu drugima.
CRNOPUTI SU UMJETNICI VAŽNI
Jedva čekam da vidite ovaj divni salon!
Dobro došli u Damn, Glam! Ovo će biti… Tiffany!
-Dobro došli. -Izvan sebe smo što smo ovdje.
Jereka je spremna posvetiti se prirodnoj kosi.
-Dođite ovamo. -Dobro.
U ovom smo divnom salonu Damn, Glam!
Vlasnica je crnkinja iz Austina.
Želim da Jereka vidi da joj i drugi u zajednici
žele pomoći da si oda priznanje.
-Smijemo li skinuti vlasulju? -Da.
Skinut ću je.
-Hajde. -Super.
-Pogledaj je, divna je. -Već smo je skinuli.
-Sad sam dobro. -Jesmo, ali ipak pitam.
Ovako ja to shvaćam.
S 24 godine počeli ste nositi vlasulje svaki dan
jer ste počeli dobivati sijede. Pa ste stavili vlasulju.
I počela mi je ispadati kosa.
Svima se s godinama kosa prorijedi,
ali to ne znači da nemate predivnu kosu.
Tjemenu će goditi da ne nosite vlasulju svaki dan.
Dio izgleda kao da se trusi.
Kosa vam je sada prilično kratka.
No ipak može izrasti i biti duža.
U ovoj zemlji postoji duga povijest diskriminacije ljudi
koji imaju kosu baš kao Jereka.
Upravo zbog toga Jereka nosi vlasulju.
Imate dovoljno kose za razne opcije.
Samo joj netko mora pokazati kako da joj prirodna kosa zablista.
Koliko kose!
Šizim od uzbuđenja!
To što radite za Austin predivno je,
jako je hrabro i drago mi je što vas Austin ima.
Ali to ne bi trebala biti iznimka nego pravilo.
Ponašam se prema ljudima kako zaslužuju.
Tako je.
Ne mogu vam proturječiti.
Znate što mi pada na pamet?
Kako bi bilo da postanete senatorica i uvedete to pravilo?
Ne mogu… Da se bavim politikom, ne bih mogla raditi svoj posao.
Ne želim to…
Slogan bi mogao biti „Crnačka izvrsnost za Teksas 2024.“
„2024.“ I onda Jonathan iskoči iz torte.
„Jereka za Senat!“ Zamislite to!
Da. Senatorica, ali seksi.
Obojit ćemo kosu jako lijepo
Lijepo je voditi računa o sebi.
Ne smijem gledati jer previše šizim.
Senatorica Jereka nema puno vremena,
ali stigne svratiti u salon
na pranje i feniranje kose u 20 minuta i počastiti se.
Ludilo! Prelijepo je.
Dame, obožavam vas. Ovo bi bilo nemoguće bez vas.
-Spremni? -Jesam.
Dobro. Tri, dva, jedan…
Kakva kosa! Izgleda odlično!
Obećanja nisu bila nerealna.
-Da. -Možete li vjerovati kako ste lijepi?
Nisam dugo ovako izgledala.
Nisam nikad ovako izgledala.
Ne mogu prestati gledati kosu. Pardon.
Ne ispričavajte se nikad zbog toga.
Malo sam pod dojmom.
-Jer se osjećate lijepo? -Da!
Nisam znala koliko mi je kose ostalo i šokirana sam.
I odlično izgleda.
Jako puno radim i ne vodim računa o sebi.
Znala sam to.
Ali kad ovo vidim,
sad znam da moram voditi računa o sebi.
Jer izgledam skroz drukčije.
Osjećam se drukčije.
-Hvala ti puno. -Puno vas volim.
Hvala.
DAN 4.
TI SI SEBI ONO NAJBOLJE.
-Izgleda teško. -Spustit ćemo ga.
-Ovdje su. -Mrak!
Spremni? Ovo je vaša ulica.
Možda smo vas preselili. Bobby je nepredvidiv.
Ali preselite me na dobro mjesto.
-Spremni? -Tri, dva, jedan.
Zaboga!
-Isuse! -To!
HVALA VAM, CRNKINJE
Nije li lijepo?
-Sviđa vam se? -Da!
Vaše predivno povrće!
Da!
Natapa se, zalijeva.
I gledajte, breskva, breskva, breskva!
Živjet ću ovdje.
Ovo je predivno.
-Budite zen u novom zen vrtu. -Da.
Sad smijete gledati
Ma zezaš me!
HVALA
Ovo je premašilo sva moja očekivanja.
Zaboga!
Ta fotografija…
Jedino mi je to ostalo od njega.
Gleda vas kako radite.
Ne mogu uopće…
Ovo je jednostavno premašilo sva moja očekivanja.
Fotografije.
Ovaj će vas zid neprestano podsjećati
na to da ste postigli velik uspjeh
i da vam odaju priznanje.
Dobro došli.
-Kako divno izgledate! -I osjećam se, s kosom.
Izgleda sjajno i možete je ostaviti,
ali želim vam pokazati zgodnu brzu tehniku.
Ovo mi je nešto najdraže.
Piše „noćni serum“, ali nebitno!
Dat ću vam dvije kapi.
Krenite od zatiljka prema naprijed.
Da, prema naprijed.
Odlično vam ide!
Pravilo glasi: ako kreneš u jednom smjeru, tako i nastavi.
Vidite li kako se pojavljuju ove malene definicije?
Još ću malo na rubovima.
Ovo su prirodne zurke za vas.
-Da. Shvaćam. -Nije li fora?
-Osjećate li se predivno? -Da.
Naručio sam šest kutija začina. Rabit ću ih u vašu čast.
-Mislit ću na vas svaki put. -To!
Rekli ste da mrzite bljutavu hranu.
-Da. -Zato ne volite zdraviju prehranu.
Hello Fresh daruje vam godinu dana dostave namirnica.
Sjajno je to što ih dostavljaju na kućni prag.
Odlasci u dućan…
Ljudi poput vas nemaju vremena ići u dućan.
Ne podnosim dućane.
Svaki tjedan mijenjaju recepte.
Najdulje se jelo priprema 40 minuta, neka 30 minuta i manje,
i možete uključiti Cartera u pripremu.
Može sjediti i gledati mamu kako kuha.
-To su mi najljepše uspomene. -Fino.
-Drago mi je zbog vas. -Hvala ti puno!
-Zdravo. -Zdravo.
Nabavio sam vam odjeću
zbog koje ćete se ujutro uzbuđeno odijevati.
A dovoljno profinjenu da se osjećate
kao da ste šefica ustanove.
Sad kad imate takvu frizuru,
želim da se igrate nakitom.
-Želim da se opet malo presvlačite. -Dobro.
-Ajme! -Dođite iza.
Nije li ovo nevjerojatno?
Nisam to očekivao.
-Kakav vrt! -Zdravo!
Da!
-Kul! -Sviđa ti se?
-Da. -Da?
-Spremni? -Da.
Super. Jereka, izađite, draga!
Izgledam kao zapadnoafrička kraljica?
Tako je, mamice!
Mislim…
Da!
Pogledaj mamu. Nije li lijepa?
-Što misliš? -Mamica je predivna.
Da, ošišala sam se.
Sviđa mi se tvoja zurka.
Nije li divna?
Sviđa mi se kako izgleda. I frizura je jako lijepa.
Jesi spreman da vidiš maminu ambulantu?
-Da. -Da? Idemo je vidjeti.
Dobro.
Idemo.
AUSTINSKI SU CRNCI VAŽNI
FAMOZNA PETORKA
Stigli smo.
Spreman za maminu novu sobu za odmor?
-Uđi, Carteru. -Uđi.
-Vidi ti to! -Vidi ti to!
Ovo nije soba za odmor nego lounge.
Predivno!
Isuse!
Ovo je predivno!
Isuse, Bobby!
E, to je soba za odmor!
-Jerekina soba za odmor. -Zaboga!
Napravili ste oko 13 000 testova na COVID.
Cijepili ste 3000 ljudi.
Upisali ste 125 polaznika.
Nije li sjajno?
Jest!
Hoćemo pogledati vrt?
-Da. -Dobro.
Novi vanjski prostor za odmor.
-Izvolite. -Ajme. Prelijepo je.
Hvala!
Sad svi imaju kamo izaći.
Ovo je sjajno.
I zaista to zaslužuju.
Bez njih ne bismo postigli one brojke.
-Naravno. -Da.
Bilo bi divno kad biste mogli proslaviti s prijateljima.
-Zar ne? -Zar ne?
Gle moju partnericu!
Jereka treba dobro promotriti mjesto koje je osnovala,
ljude koji je vole i podupiru i sjetiti se da nije sama.
Ne radim bez vas.
Nadmašili ste moja očekivanja
i pokazali nevjernim Tomama!
Niste samo uspjeli, nego ste rasturili!
Ponosim se vama i ovaj je prostor za vas.
Da!
-Junakinjo! -Evo, kraljice.
Divim se Jereki i odajem joj priznanje.
Ona je već čudesna žena.
Sila u svojoj zajednici.
Samo ju je netko trebao podsjetiti da je jednako važna kao i njezin rad.
Ovo je novo?
-Jest. -Da?
Jest.
Svi znaju koliko ona to zaslužuje.
Uvijek je lijepo kad junak pobijedi.
Podignite čaše.
Upoznali smo fenomenalnu, izvanrednu crnoputu ženu,
jedno zaista iznimno ljudsko biće.
Nismo vas htjeli samo tetošiti,
već i, kako smo rekli, odati vam priznanje.
Kako vidite, okruženi svim ovim ljudima,
vi ste svjetlost u svojoj obitelji i zajednici.
Ali moramo vas podsjetiti
da si uzmete vremena i odate si priznanje.
Tako neka bude!
Amen!
Za senatoricu Jereku!
Za Jereku!
HVALA VAMA, JEREKA, I SVIMA KOJI SU POMAGALI
I ŽRTVOVALI SE ZA DRUGE TIJEKOM PANDEMIJE
FAMOZNI SAVJET
SLANI TRIK
Tražite li brz i jeftin način da pognojite biljke?
Iznenadit ćete se kad čujete da vam je rješenje u kupaonici.
Gorka sol je magnezijev sulfat.
Biljke će bolje apsorbirati hranu.
Samo stavite žličicu gorke soli direktno u tlo
ili razmutite žličicu soli u malo vode
i lagano poprskajte lišće.
Ne može biti lakše!
Prijevod titlova: Vojmir Špoljarić